અહીં તાલીમ મેળવીને મંદિર નિર્માણ શરૂ કરનાર સુરેશ રાઠોડ કહે છે, ‘ત્રણ વર્ષ પહેલાં મેં અહીં યંત્ર દ્વારા પથ્થર પર શિલ્પકામ કરવાની તાલીમ મેળવી હતી. હું હાલમાં મંદિર પરના કળશ, થાંભલી ઉપરાંત ફલાવર પોટ અને ફાઉન્ટન સહિતના સ્ટેચ્યુ ઘડી શકું છું.’ તો અન્ય તાલીમાર્થી શબીર જામ શિલ્પ હસ્તકળા અને મંદિરના મથાળા બનાવવાની તાલીમ લઈ રહ્યો છે. આજે શિલ્પકળા ભુલાતી જાય છે ત્યારે સ્ટોન આર્ટિઝૅન પાર્કમાં ઘડાઈ રહેલા શિલ્પીઓ આ કળાને ઉજાગર કરી શકશે.